CELEX: 62020CN0406
Language: da
Date: 2020-08-28 00:00:00
Title: Sag C-406/20: Anmodning om præjudiciel afgørelse indgivet af Finanzgericht Köln (Tyskland) den 28. august 2020 — Phantasialand mod Finanzamt Brühl

7.12.2020   
            
            
               DA
            
            
               Den Europæiske Unions Tidende
            
            
               C 423/25
            
         
      Anmodning om præjudiciel afgørelse indgivet af Finanzgericht Köln (Tyskland) den 28. august 2020 — Phantasialand mod Finanzamt Brühl
      (Sag C-406/20)
      (2020/C 423/37)
      Processprog: tysk
      
         Den forelæggende ret
      
      Finanzgericht Köln
      
         Parter i hovedsagen
      
      
         Sagsøger: Phantasialand
      
         Sagsøgt: Finanzamt Brühl
      
         Præjudicielle spørgsmål
      
      
                  1)
               
               
                  Kan omtalen af messer og forlystelsesparker i bilag III, kategori nr. 7, jf. artikel 98, stk. 2, i direktiv 2006/112 (1) i henhold til en differentieret beskatning anføres som begrundelse for en beskatning af en aktivitetspark med standardmomssatsen, selvom betegnelsen »forlystelsespark« omfatter både lokalt baserede og mobile markedsvirksomheder?
               
            
                  2)
               
               
                  Kan EU-Domstolens praksis, ifølge hvilken den kontekst, som leveringen af forskellige ydelser må ses i, kan føre til, at disse ydelser ikke er sammenlignelige, anvendes på ydelser, som leveres af henholdsvis omrejsende markedsfolk og lokalt baserede markedsvirksomheder i form af aktivitetsparker?
               
            
                  3)
               
               
                  Såfremt svaret på det andet spørgsmål er benægtende:
                  Er »den gennemsnitlige forbrugers synspunkt«, som ifølge EU-Domstolens praksis udgør et væsentligt element i princippet om afgiftsneutralitet, et »intellektuelt perspektiv«, som ikke kan godtgøres med en bevisoptagelse i form af en sagkyndig udtalelse?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).